Útlendsk innheinting er ein skjótur og einfaldur gjaldsháttur í sambandi við altjóða handil. Tá útlendsk innheinting verður nýtt, fær keypari sum meginregla ikki útflýggjað skjølini, sum seljari hevur sent, og sum geva atgongd til vøruna, fyrr enn keypari hevur goldið ella veksil er góðkendur. Nær verður innheinting nýtt? Ein útlendsk innheinting verður vanliga nýtt í handlum, har seljari og keypari hava eitt ávíst álit á hvørjum øðrum og tí ikki hava tørv á somu trygd, sum fæst við til dømis rembursi. Tað er týdningarmikið at vera varur við, at útlendsk innheinting ikki gevur trygd fyri, at keypari rindar, ella at vørurnar bert verða útflýggjaðar, um skjølini vera víst. Sløg av innheinting Tað eru ymisk sløg av útlendskari innheinting.